|  |  |
| --- | --- |
| http://www.ss-elektrotehnickaiekonomska-ngradiska.skole.hr/upload/ss-elektrotehnickaiekonomska-ngradiska/images/static3/2126/Image/logoskol.png | **ELEKTROTEHNIČKA I EKONOMSKA ŠKOLA**Ulica Ive Petranovića 935 400 Nova Gradiškatel/fax: 035/362-145e-mail: etes@ees.hr |

**OBRAZLOŽENJE**

**POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2025. GODINU**

**I. PRAVNI OSNOV**

U skladu s odredbama članka 86. Zakona o proračunu (NN br. 144/21) proračunski korisnik dužan je upravljačkom tijelu dostaviti na usvajanje prijedlog polugodišnjeg izvještaja o izvršenju financijskog plana za proteklo razdoblje do 31. srpnja tekuće proračunske godine.

Sukladno Pravilniku o polugodišnjem i godišnjem izvještaju o izvršenju proračuna i financijskog plana izvještaj o izvršenju financijskog plana sadrži opći i posebni dio te obrazloženje.

Opći dio izvještaja o izvršenju financijskog plana sadrži sažetak Računa prihoda i rashoda i Računa financiranja te Račun prihoda i rashoda i Račun financiranja.

Posebni dio izvještaja o izvršenju financijskog plana sadrži izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

**II. OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA**

**1. OBRAZLOŽENJE OSTVARENJA PRIHODA I RASHODA, PRIMITAKA I IZDATAKA**

Prihodi poslovanja ostvareni su u iznosu 833.451,86 € što čini 46,35 % plana. U odnosu na isto razdoblje prethodne godine prihodi poslovanja ostvareni su u većem iznosu za 13,26% ili 97.587,84 €. Prihodi od prodaje nefinancijske imovine nisu planirani za 2025. godinu, također nisu ostvareni jer je tijekom 2022. godine izvršena konačna otplata stanova na kojima je postojalo stanarsko pravo. Rashodi poslovanja realizirani su s 932.658,24 € ili 52,26 % plana, a u odnosu na prethodnu godinu ovi rashodi su veći za 209.239,92 € ili 28,92 %. Rashodi za nabavu nefinancijske imovine ostvareni su s 9.818,70 € ili 59,36% plana, a u odnosu na prethodnu godinu ovi rashodi su manji za 1.679,72 € ili 14,61%.

Prema ovom izvješću financijski plan je u izvještajnom razdoblju ostvaren s 833.451,86 € prihoda i primitaka, 942.476,94 € rashoda i izdataka što čini 46,35 % plana prihoda i primitaka, odnosno 52,33 % planiranih rashoda i izdataka. U odnosu na realizaciju prethodne godinu prihodi su veći za 13,26% a rashodi za 28,24%. Razlog povećanja je povećanje sredstava za plaće zaposlenika.

**1.1. Izvršenje prihoda i primitaka**

U strukturi prihoda najznačajniji su prihodi pomoći iz inozemstva i od subjekata unutar općeg proračuna-izvor financiranja 5-Pomoći koji čine 89,65 % ukupnih prihoda.

Prihodi iz izvora financiranja 5.2. su drugi najveći prihod s udjelom od 6,84% a odnose se na prihode iz nadležnog proračuna BPŽ po osnovu decentraliziranih sredstava. Vlastiti prihodi odnosno prihodi od prodaje proizvoda i robe te pruženih usluga sudjeluju sa 2,25% u ukupnim prihodima te ostali prihodi sa 1,26% (izvor financiranja 4-Prihodi za posebne namjene, 6-Donacije i 1.1. Opći prihodi i primici).

Pomoći iz inozemstva i od subjekata unutar općeg proračuna ostvareni su u iznosu 747.165,41 € što je u odnosu na plan 46,67 % , a u odnosu na isto razdoblje prethodne godine više za 13,71 %. Najvećim dijelom odnose se na pomoći iz nenadležnih proračuna i to na sredstva iz državnog proračuna za financiranje plaća i ostalih rashoda za zaposlene u iznosu 724.757,42 €. Iz državnog proračuna ostvareni su i prihodi za opskrbu školske ustanove besplatnim zalihama menstrualnih higijenskih potrepština u iznosu 414,65 €, za nabavu psihološko dijagnostičkih sredstava u iznosu 194,45 €, za rad mentora s pripravnicima u iznosu 344,02 €, za financiranje povećanih troškova prijevoza učenika s teškoćama u razvoju u iznosu 1.916,80 €, a od Agencije za odgoj i obrazovanje u iznosu 245,00 € za rad županijskog stručnog vijeća. Prijenosi između proračunskih korisnika istog proračuna ostvarene su u iznosu 19.293,07 € a odnose se na prihode za plaće pomoćnika u nastavi za koje sredstva osigurava osnivač u sklopu projekta „S osmijehom u školu 7“ financiranog od strane Europskog socijalnog fonda.

Prihodi od upravnih i administrativnih pristojbi, pristojbi po posebnim propisima i naknada ostvareni su s 200,00 € ili 12,35 % plana, a u odnosu na prethodnu godinu manji su za 175,45 € ili 46,73 % . Odnose se na prihode od izrade duplikata svjedodžbi.

Prihodi od prodaje proizvoda i robe te pruženih usluga i prihodi od donacija realizirani su u iznosu 23.322,47 € što je u odnosu na plan 37,44% , a u odnosu na prethodnu godinu više za 7.137,09 € ili 44,10 %. Najvećim dijelom odnose se na vlastite prihode i to prihode od zakupa dvorane i školskog prostora u iznosu 18.093,06 €, prihode od učeničkog servisa u iznosu 587,85 € te prihode od isporučene el.energije (solarna elektrana) 86,56 €.

Prihodi od donacija iznose 4.555,00 € a odnose se na tekuće donacije od trgovačkih društava za pokriće troškova učeničkih ekskurzija u iznosu 180,00 €, donaciju interaktivnog zaslona od Hrvatske agencije za nadzor financijskih usluga u vrijednosti 2.375,00 € te donaciju Zajednice sportova Nova Gradiška u iznosu 2.000,00 € za nabavu stroja za čišćenje dvorane.

U skupini prihoda iz nadležnog proračuna evidentirani su prihodi od Brodsko-posavske županije temeljem Odluke o financiranju decentraliziranih funkcija u obrazovanju za financiranje materijalnih i financijskih rashoda u iznosu 57.013,24 € te prihodi od BPŽ za plaće i materijalna prava pomoćnika u nastavi u iznosu 5.750,74 €. U usporedbi sa izvještajnim razdobljem prethodne godine ovi prihodi su ostvareni u većem iznosu za 542,25 € ili 0,87 %. U odnosu na plan za 2025. godinu ostvareno je 47,17% plana.

**1.2. Izvršenje rashoda i izdataka**

U strukturi rashoda najveći su rashodi za zaposlene koji čine 91,94% ukupnih rashoda. Materijalni rashodi sudjeluju sa 6,98 % u ukupnim rashodima te rashodi za nabavu nefinancijske imovine sa 1,04%. Rashodi za donacije čine 0,04 % ukupnih rashoda.

Rashodi za zaposlene ostvareni su u iznosu od 866.490,05 € što je u odnosu na plan 53,67%, a u odnosu na prethodnu godinu više za 32,42% ili 212.125,33 €. Odnose se na bruto plaće zaposlenika uvećane za doprinose na plaću te materijalna prava zaposlenih. 96,77 % rashoda za zaposlene financira se iz državnog proračuna odnosno proračuna Ministarstva znanosti i obrazovanja i mladih-izvor financiranja 5-Pomoći, a razlog povećanja ovih rashoda je povećanje koeficijenata za određivanje osnovne plaće od 01. ožujka 2024. godine te rast osnovice za obračun plaće od 01. veljače 2025. godine. Osim toga, s obzirom da je od 01.01.2025. godine u primjeni novi Pravilnik o proračunskom računovodstvu kojim je ukinuta podskupina računa 193-kontinuirani rashodi budućih razdoblja, u I polugodištu ove godine imamo iskazano 7 rashoda za plaće (od prosinca 2024 do lipnja 2025. ) dok je u prethodnoj godini iskazano 6 rashoda.

Materijalni rashodi realizirani su u iznosu 65.751,13 € što je u odnosu na plan 38,75% odnosno u usporedbi s istim razdobljem prethodne 2024. godine manje za 4,22 %. Odnose se na rashode za potrebe redovnog poslovanja koji se najvećim dijelom financiraju iz županijskog proračuna odnosno iz izvora financiranja 5.2.-decentralizirana sredstva.

Financijski rashodi ostvareni su u iznosu 0,60 € što čini 4 % plana, a u odnosu na isto razdoblje prethodne godine manji su za 86,14 %. Odnose se na troškove zateznih kamata zbog kašnjenja u plaćanju materijalnih obveza.

U skupini rashoda za donacije, kazne, naknade šteta i kapitalne pomoći evidentirane su tekuće donacije učenicama za higijenske potrepštine u iznosu 416,46 €. U odnosu na prethodnu godinu ovi rashodi su veći za 3,26%, a financirani su iz sredstava pomoći državnog proračuna odnosno Ministarstva rada, mirovinskog sustava, obitelji i socijalne politike.

Rashodi za nabavu nefinancijske imovine ostvareni su u iznosu 9.818,70 €. Ovi rashodi su smanjeni u odnosu na isto razdoblje prethodne godine za 14,61%. U odnosu na plan izvršeno je 59,36 % planiranih rashoda. HANFA nam je donirala Interaktivni zaslon u vrijednosti 2.375,00 €. Za nastavno-sportsku dvoranu nabavljen je novi stroj za čišćenje u vrijednosti 4.773,42 , a za školsku knjižnicu nabavljene su knjige u vrijednosti 152,30 € te polica i ladičar vrijednosti 99,98 €. Zgradu škole opremili smo video nadzorom u vrijednosti 2.073,00 € te je kupljeno računalo za učionicu u vrijednosti 345,00 €

**2. OBRAZLOŽENJE VIŠKA/MANJKA**

Što se tiče ostvarenog rezultata, u prvom polugodištu 2025. godine ostvaren je manjak prihoda tekućeg razdoblja a koji je rezultat iskazivanja metodološkog manjka. Naime, zbog primjene novog Pravilnika o proračunskom računovodstvu koji su ukinuti kontinuirani rashodi u izvještajnom razdoblju tekuće godine iskazano je 7 rashoda za plaće (plaća za prosinac 2024. te za razdoblje siječanj-lipanj 2025. te 6 prihoda iz državnog proračuna. Dakle radi se o metodološkom manjku koji je pokriven u mjesecu srpnju 2025. u trenutku isplate plaće za lipanj i priznavanja prihoda iz državnog proračuna.

Preneseni višak iz prethodne godine u iznosu 14.220,04 odnosi se na preneseni višak iz slijedećih izvora: vlastiti prihodi 3.1, pomoći 5.3. i donacije 6.2.

SASTAVILA: RAVNATELJICA:

Jasenka Podobnik Sanja Müller-Zoričić